proxectonos/corpus_dominio_legal_administrativo_tmp huggingface dataset:
RESOLUCIÓN do 31 de marzo de 2015, da Secretaría Xeral para o Deporte, pola que se fan públicas as listaxes de solicitudes excluídas e pendentes de emenda presentadas ao abeiro da Resolución do 9 de xaneiro de 2015 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/04/2015

De conformidade co disposto na Resolución do 9 de xaneiro de 2015, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria (DOG núm. 11, do 19 de xaneiro), tras seren recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes que se deberán emendar por presentaren a documentación incompleta. Tal relación recóllese no anexo I desta resolución, ordenada polo NIF da entidade.
Segundo. Publicar a listaxe de solicitudes excluídas e o motivo da exclusión. Tal relación recóllese no anexo II desta resolución, ordenada polo NIF da entidade.
Terceiro. Estas listaxes exporanse nos taboleiros de anuncios dos servizos provinciais e da Secretaría Xeral para o Deporte, así como na páxina web www.deportegalego.es
Cuarto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
, ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste da súa petición, logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 31 de marzo de 2015.
RESOLUCIÓN do 12 de marzo de 2015, da Dirección Xeral de Familia e Inclusión, pola que se publica a relación de entidades beneficiarias e o importe das axudas concedidas en virtude da Orde do 25 de abril de 2014 pola que se establecen as bases que rexen a concesión de subvencións a entidades de iniciativa social para a promoción de actividades de servizos sociais comunitarios e inclusión social (cofinanciada parcialmente polo Fondo Social Europeo).
Consellería de Traballo e Benestar — III. Outras disposicións — 13/04/2015

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia, e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das entidades beneficiarias e o importe das axudas concedidas en virtude da Orde do 25 de abril de 2014 pola que se establecen as bases que rexen a concesión de subvencións a entidades de iniciativa social para a promoción de actividades de servizos sociais comunitarios e inclusión social (cofinanciada parcialmente polo Fondo Social Europeo).
Finalidade da axuda: as axudas teñen por obxecto o establecemento de subvencións ás entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, levan a cabo programas e prestan servizos sociais na área de actuación dos servizos sociais comunitarios, inclusión social e, especificamente, en favor da inclusión social da poboación inmigrante. Estas actuacións comprenden a atención ás persoas nos centros de inclusión e emerxencia social e o desenvolvemento de programas de servizos sociais comunitarios, de inclusión social e en favor da poboación inmigrante.
Norma reguladora: Orde do 25 de abril de 2014 pola que se establecen as bases que rexerán a concesión de subvencións a entidades de iniciativa social para a promoción de actividades de servizos sociais comunitarios e inclusión social e se procede á súa convocatoria para o ano 2014 (cofinanciada parcialmente polo Fondo Social Europeo) (Diario Oficial de Galicia núm. 82, do 30 de abril).
Crédito orzamentario:
2.000.000 euros na aplicación orzamentaria 11.05.312A.481.3.
1.411.424,99 euros na aplicación orzamentaria 11.05.313C.481.6.
298.335,00 euros na aplicación orzamentaria 11.05.312C.481.0.
Santiago de Compostela, 12 de marzo de 2015
B.1. Subvencións de promoción de actuacións singularizadas que constitúan a totalidade ou parte dun proxecto de carácter básico, innovador e/ou complementario dos servizos sociais comunitarios:
B.2. Subvencións de promoción de actuacións singularizadas que constitúan a totalidade ou parte dun proxecto de inclusión social:
B.3. Subvencións de promoción de actuacións singularizadas que constitúan a totalidade ou parte dun proxecto en favor da poboación inmigrante:
DECRETO 48/2015, do 1 de abril, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 13/04/2015

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada pola Federación Provincial de Confrarías de Pescadores da Coruña o 29 de decembro de 2014,
Artigo único
Nomear membro titular do Consello Económico e Social de Galicia a Manuel Daniel Formoso Moledo, en representación de Confrarías de Pescadores de Galicia (baixura).
Santiago de Compostela, un de abril de dous mil quince
DECRETO 47/2015, do 1 de abril, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 13/04/2015

En virtude do establecido nos artigos 9.1, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9 e) do Regulamento de réxime interno deste, e de acordo coa proposta efectuada pola Federación Provincial de Confrarías de Pescadores da Coruña o 29 de decembro de 2014,
Artigo único
Que cese como membro titular do Consello Económico e Social de Galicia Evaristo Lareo Viñas, en representación de Confrarías de Pescadores de Galicia (baixura).
Santiago de Compostela, un de abril de dous mil quince
CORRECCIÓN de erros. Orde do 4 de xuño de 2015 pola que se autoriza a implantación de ensinanzas universitarias oficiais de grao, máster universitario e programas de doutoramento nas universidades da Coruña, Santiago de Compostela e Vigo, para o curso 2015/16, e se modifica a denominación de determinadas titulacións universitarias oficiais de grao.
Consellería de Cultura, Educación e Ordenación Universitaria — III. Outras disposicións — 26/06/2015

Advertido erro na mencionada orde, publicada no Diario Oficial de Galicia número 113, do 17 de xuño, é necesario facer a seguinte corrección:
Na páxina 24078, no artigo 3, onde di: «Autorízase a Universidade de Vigo para implantar, no curso 2014/15, as ensinanzas universitarias oficiais de:», debe dicir: «Autorízase a Universidade de Vigo para implantar, no curso 2015/16, as ensinanzas universitarias oficiais de:».
RESOLUCIÓN do 19 de marzo de 2015, da Dirección Xeral de Emprego e Formación, pola que se dá publicidade das axudas concedidas ao abeiro da Orde do 22 de maio de 2014 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais, e se procede á súa convocatoria para o exercicio do ano 2014 (Diario Oficial de Galicia número 102, do 30 de maio).
Consellería de Traballo e Benestar — III. Outras disposicións — 08/04/2015

O artigo 9.7 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.460.0, para a contratación de persoas traballadoras desempregadas para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 22 de maio de 2014 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2014 (
Diario Oficial de Galicia
número 102, do 30 de maio).
Santiago de Compostela, 19 de marzo de 2015
RESOLUCIÓN do 19 de marzo de 2015, da Dirección Xeral de Emprego e Formación, pola que se dá publicidade das axudas concedidas ao abeiro da Orde do 7 de maio de 2014 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, e se procede á súa convocatoria para o ano 2014 (Diario Oficial de Galicia número 95, do 20 de maio).
Consellería de Traballo e Benestar — III. Outras disposicións — 08/04/2015

O artigo 9.7 da orde reguladora dispón que as resolucións de concesión serán obxecto de publicación de acordo co establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.03.322A.481.0, para a contratación de persoas traballadoras desempregadas para a realización de servizos de interese xeral e social en colaboración coas entidades sen ánimo de lucro (procedemento TR352A), ao abeiro da Orde do 7 de maio de 2014 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro e se procede á súa convocatoria para o ano 2014 (Diario Oficial de Galicia número 95, do 20 de maio).
Santiago de Compostela, 19 de marzo de 2015
RESOLUCIÓN do 19 de marzo de 2015, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 9 de xullo de 2014 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2014 (Diario Oficial de Galicia número 137, do 21 de xullo).
Consellería de Traballo e Benestar — III. Outras disposicións — 08/04/2015

O artigo 10.5 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.460.1, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 9 de xullo de 2014 pola que se convocan subvencións no ámbito da colaboración coas entidades locais para a contratación de axentes de emprego e desenvolvemento local para o exercicio 2014 (
Diario Oficial de Galicia
núm. 137, do 21 de xullo).
Santiago de Compostela, 19 de marzo de 2015
RESOLUCIÓN do 19 de marzo de 2015, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 9 de maio de 2014 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2014 (Diario Oficial de Galicia número 95, do 20 de maio).
Consellería de Traballo e Benestar — III. Outras disposicións — 08/04/2015

O artigo 9.6 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.481.0, para a contratación de axentes de emprego e unidades de apoio en colaboración coas entidades sen ánimo de lucro (procedemento TR352B), ao abeiro da Orde do 9 de maio de 2014, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio e se procede á súa convocatoria para o ano 2014 (
Diario Oficial de Galicia
núm. 95, do 20 de maio).
Santiago de Compostela, 19 de marzo de 2015
RESOLUCIÓN do 27 de marzo de 2015 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 09/04/2015

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos seus membros e no parágrafo 1 do dito artigo dispón que os membros serán nomeados e separados pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O parágrafo 2 do citado artigo establece que se algún membro perde a condición de representatividade pola organización que o elixiu, esta deberá comunicar, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18.2.2013 constituíuse a Axencia Turismo de Galicia, coa sesión constitutiva do seu Consello Reitor, que asume desde a súa constitución, as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Separar como membro do Consello do Turismo de Galicia a:
– Catalina González Bea, alcaldesa de Sanxenxo, membro titular, en representación das administracións locais.
Segundo. Nomear como membro do Consello do Turismo de Galicia a:
– Miguel Ángel Pérez García, alcalde do Grove, membro titular, en representación das administracións locais.
Santiago de Compostela, 27 de marzo de 2015
CORRECCIÓN de erros. Orde do 2 de xuño de 2015 pola que se aproban as bases reguladoras da concesión de subvencións en réxime de concorrencia competitiva para o cofinanciamento de proxectos de prevención de drogodependencias e condutas adictivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria.
Consellería de Sanidade — III. Outras disposicións — 30/06/2015

A
dvertidos erros na orde arriba indicada, que se publicou no Diario Oficial de Galicia número 112, do 16 de xuño de 2015, cómpre efectuar as seguintes correccións:
Na páxina 23900, no artigo 9.10, in fine, onde di:
«A valoración do custo medio farase do seguinte xeito:
a) Clase 1: ≤120,00 €: 3 puntos.
b) Clase 2: ≤166,00 €: 3 puntos. >166,00 € e ≤250,00 €: 1,5 puntos».
Debe dicir:
«A valoración do custo medio farase do seguinte xeito:
a) Clase 1: ≤240,00 €: 3 puntos.
b) Clase 2: ≤332,00 €: 3 puntos. >332,00 € e ≤500,00 €: 1,5 puntos».
ORDE do 22 de xuño de 2015 pola que se amplía a dotación orzamentaria da Orde do 30 de decembro de 2014 pola que se establecen as bases reguladoras e a convocatoria das axudas para os investimentos en transformación e comercialización de produtos agrarios e forestais cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2015.
Consellería do Medio Rural e do Mar — III. Outras disposicións — 30/06/2015

A Orde do 30 de decembro de 2014 (publicada no DOG do 15 de xaneiro de 2015) establece as bases reguladoras e a convocatoria das axudas para os investimentos en transformación e comercialización de produtos agrarios e forestais cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2015.
No seu artigo 22 (Financiamento), relativo ao financiamento destas axudas, detállanse as aplicacións orzamentarias e o importe económico previsto para elas, e que corresponden á anualidade de 2015. Neste artigo sinálase, ademais, que os importes indicados se poderán incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
A existencia de remanentes doutras convocatorias desta mesma liña de axudas, así como a incorporación de fondos adicionais, permiten a ampliación dos fondos inicialmente previstos, sendo, ademais, necesaria esta ampliación á vista das solicitudes de axuda presentadas.
En consecuencia, de acordo co disposto no artigo 30.I.3º do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia,
Artigo único
Amplíase a dotación orzamentaria que se establece na Orde do 30 de decembro de 2014 pola que se establecen as bases reguladoras e a convocatoria das axudas para os investimentos en transformación e comercialización de produtos agrarios e forestais cofinanciadas polo Feader para o exercicio orzamentario de 2015, nos seguintes importes e aplicacións dos orzamentos da Comunidade Autónoma de Galicia:
Conforme iso, a dotación orzamentaria total para o financiamento desta orde é a seguinte:
Disposición adicional única
Esta modificación orzamentaria non afecta o prazo que se establece para a presentación de solicitudes de axuda na devandita Orde do 30 de decembro de 2014.
Disposición derradeira
Contra a presente orde, que pon fin á vía administrativa, poderase recorrer potestativamente en reposición no prazo dun mes desde a súa publicación, de conformidade co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou impugnala directamente ante a Sala do Contencioso-Administrativo do Tribunal Superior de Xustiza de Galicia no prazo de dous meses, segundo o disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa, contados partir do día seguinte ao da súa publicación.
Santiago de Compostela, 22 de xuño de 2015
ORDE do 18 de xuño de 2015 pola que se publica a concesión dos premios extraordinarios de formación profesional de grao superior correspondentes ao curso 2013/14, convocados pola Orde do 27 de febreiro de 2015 (Diario Oficial de Galicia do 12 de marzo).
Consellería de Cultura, Educación e Ordenación Universitaria — III. Outras disposicións — 30/06/2015

A Orde do 27 de febreiro de 2015 (DOG do 12 de marzo), pola que se convocan os premios extraordinarios de formación profesional de grao superior correspondentes ao curso 2013/14, establece as bases e o procedemento para a súa concesión.
Unha vez realizada a valoración das solicitudes presentadas polo xurado de selección designado pola Resolución do 30 de marzo de 2015, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2013/14 (DOG do 17 de abril) , publicados os resultados coas puntuacións obtidas polos candidatos e candidatas, resoltas as reclamacións presentadas, vistas a acta coa proposta definitiva do xurado de selección nomeado pola Resolución do 30 de marzo de 2015 (DOG do 17 de abril) e a correspondente proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2013/14 ao alumnado que figura no anexo desta orde.
Segundo. Contra esta orde poderase interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xuño de 2015
CORRECCIÓN de erros. Orde do 3 de xuño de 2015 pola que se autorizan proxectos experimentais de formación profesional dual de ciclos formativos de formación profesional en centros educativos, en colaboración con diversas entidades.
Consellería de Cultura, Educación e Ordenación Universitaria — III. Outras disposicións — 29/06/2015

Advertidos erros na orde publicada no Diario Oficial de Galicia nº 111, do luns 15 de xuño de 2015, cómpre facer as oportunas correccións:
Na páxina 23379, no artigo 6, parágrafo 1, onde di: «… será como máximo de vinte e dous alumnos/as por proxecto», debe dicir: «… será como máximo de trinta alumnos/as por proxecto».
Na páxina 23390, no punto 2, onde di:
«2. Ciclo formativo de grao medio de construción.
Curso 2015/16.
Curso 2016/17.
Debe dicir:
«2. Ciclo formativo de grao medio de construción.
Curso 2015/16
Curso 2016/17
Curso 2017/18
CORRECCIÓN de erros.-Resolución do 19 de maio de 2015 pola que se dá publicidade aos convenios de colaboración subscritos por esta entidade pública no primeiro cuadrimestre do ano 2015.
Augas de Galicia — III. Outras disposicións — 29/06/2015

Conforme o establecido no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), o 9 de xuño de 2015 publicouse no
Diario Oficial de Galicia
a relación de convenios de colaboración asinados por Augas de Galicia no primeiro cuadrimestre do ano 2015.
Logo de revisar a relación de convenios publicada, compróbase que se omitiu na listaxe o seguinte convenio:
DECRETO 87/2015, do 4 de xuño, polo que se aproba o cambio de titularidade dun tramo de 439 metros da estrada provincial LU-P-4803 da Pontenova á Augaxosa, a prol do Concello da Pontenova.
Consellería de Medio Ambiente, Territorio e Infraestruturas — III. Outras disposicións — 29/06/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial de Lugo solicita á Consellería de Medio Ambiente, Territorio e Infraestruturas o cambio de titularidade a prol do Concello da Pontenova de 439 m da estrada provincial LU-P-4803 da Pontenova á Augaxosa, os cales discorren integramente polo municipio da Pontenova.
Ao abeiro das previsións legais, o Pleno do Concello da Pontenova aceptou o cambio de titularidade do tramo da seguinte estrada:
LU-P 4803 da Pontenova á Augaxosa entre o p.q. 0+000 e o p.q. 0+439
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día catro de xuño de dous mil quince,
Artigo 1
Apróbase o cambio de titularidade a prol do Concello da Pontenova do tramo da estrada provincial LU-P 4803 da Pontenova á Augaxosa entre o p.q. 0+000 e o p.q. 0+439.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello da Pontenova deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
A entrega dos bens formalizarase no prazo dos dous meses seguintes á publicación deste decreto no Diario Oficial de Galicia mediante a sinatura da correspondente acta de entrega.
Artigo 4
Corresponderanlle ao Concello da Pontenova, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, catro de xuño de dous mil quince
ORDE do 25 de marzo de 2015 pola que se modifica a composición do Consello Social da Universidade de Santiago de Compostela.
Consellería de Cultura, Educación e Ordenación Universitaria — II. Autoridades e persoal — 07/04/2015

Mediante a Orde do 18 de setembro de 2012 (DOG do 27 de setembro) fíxose pública a composición dos consellos sociais das universidades de Santiago de Compostela, A Coruña e Vigo.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e un membros.
O artigo 77 da Lei 6/2013, do 13 de xuño, establece que serán membros do Consello Social, entre outros, un membro designado pola asociación de antigos alumnos de cada unha das universidades.
Con data do 23 de marzo de 2015 tivo entrada no Rexistro Xeral da Xunta de Galicia un escrito do Consello Social da Universidade de Santiago de Compostela en que se lle comunica ao conselleiro de Cultura, Educación e Ordenación Universitaria que, como consecuencia da renovación da Xunta Directiva da Asociación de Antigos Alumnos e Amigos da USC, acordan a designación de Ángel López Conde como representante da Asociación de Antigos Alumnos da Universidade de Santiago de Compostela en substitución de José Santiago Pérez; xúntase declaración de non estar incurso nas incompatibilidades sinaladas no artigo 78 da citada Lei 6/2013, do 13 de xuño.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Ángel López Conde como representante da Asociación de Antigos Alumnos e Amigos da Universidade de Santiago de Compostela no Consello Social da citada universidade, en substitución de José Santiago Pérez. De acordo co artigo 79 da Lei 6/2013, do 13 de xuño, do Sistema universitario de Galicia, o mandato do membro substituto estenderase só polo tempo que reste para concluír o do substituído.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de marzo de 2015
RESOLUCIÓN do 27 de marzo de 2015, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 16 de decembro de 2014.
Consellería de Cultura, Educación e Ordenación Universitaria — III. Outras disposicións — 10/04/2015

Mediante a Orde do 16 de decembro de 2014 (DOG do 2 de xaneiro de 2015), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores e establece no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde 16 de decembro de 2014 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 27 de marzo de 2015
RESOLUCIÓN do 19 de marzo 2015, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 23 de decembro de 2013 pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2014 (Diario Oficial de Galicia número 6, do 10 de xaneiro).
Consellería de Traballo e Benestar — III. Outras disposicións — 09/04/2015

O artigo 21.6 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación, no
Diario Oficial de Galicia,
das subvencións concedidas con cargo á aplicación orzamentaria 11.03.322A.460.2, para o programa de obradoiros de emprego, no ámbito da Comunidade Autónoma de Galicia, ao abeiro da Orde do 23 de decembro de 2013 (
Diario Oficial de Galicia
número 6, do 10 de xaneiro de 2014).
Santiago de Compostela, 19 de marzo de 2015
RESOLUCIÓN do 19 de marzo de 2015, da Dirección Xeral de Innovación e Xestión da Saúde Pública, pola que se actualiza o calendario de vacinación infantil do Programa galego de vacinación.
Consellería de Sanidade — III. Outras disposicións — 09/04/2015

Os calendarios de vacinación infantil son unha das medidas de probada efectividade no control das enfermidades transmisibles e a súa sistematización a través dos programas de vacinación supón unha das principais contribucións ao benestar dos cidadáns reducindo a incidencia das enfermidades fronte ás cales protexe así como a mortalidade asociada a elas.
Mais os programas de vacinación deben ser áxiles e dinámicos, capaces de dar resposta aos cambios que se produzan. Por todo isto, o Programa galego de vacinación traballa permanentemente na procura da mellor protección, a accesibilidade de todos á vacinación e o cumprimento do calendario para todos os nenos galegos.
Nesta liña, o Consello Interterritorial do Sistema Nacional de Saúde na súa reunión do pasado 14 de xaneiro de 2015 revisou e aprobou cambios no calendario vacinal común. O Programa galego de vacinación, baseándose nas recomendacións técnicas ao respecto, considera necesario actualizar o calendario de vacinación infantil, adaptándose así aos acordos acadados no Consello Interterritorial.
Os cambios que se van realizar no calendario oficial galego faranse dun xeito gradual no tempo, xa que as condicións loxísticas e orzamentarias non permiten a factibilidade dun cambio único.
De conformidade co disposto no artigo 12 do Decreto 41/2013, do 21 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Innovación e Xestión da Saúde Pública a planificación, coordinación e a xestión das actividades do Programa galego de vacinación e a difusión de información sobre o programa, así como o desenvolvemento de programas sanitarios e de prevención de problemas de saúde con especial repercusión na Comunidade Autónoma de Galicia. Por todo isto,
Primeiro. Actualizar o calendario de vacinación infantil do Programa galego de vacinación que queda como segue:
(1) Persoas que refiran non ter pasado a enfermidade nin recibido esta vacina con anterioridade.
(2) Unicamente rapazas, 2 doses: 0, 6 meses. Desde o 1 de xaneiro de 2016.
(3) Manterase tamén a vacinación aos 14 anos durante 2016 e 2017 para as rapazas que están agora en idades entre 12 e 14 anos.
Segundo. Incorporar ao calendario de vacinación infantil a vacina antipneumocócica conxugada que empezará a aplicarse o 1 de abril de 2015.
Terceiro. Modificar a idade de administración da vacina fronte ao virus do papiloma humano (VPH) aos 12 anos. Esta medida empezará a aplicarse o 1 de xaneiro de 2016. Co fin de garantir o acceso a esta vacina para as adolescentes galegas que están en idades entre 12 e 14 anos manterase tamén a vacinación aos 14 anos durante 2016 e 2017.
Cuarto. A presente resolución será de aplicación o día seguinte ao da súa publicación no
Diario Oficial de Galicia
.
Santiago de Compostela, 19 de marzo de 2015
DECRETO 40/2015, do 19 de marzo, polo que se aproba o cambio de titularidade do treito da estrada autonómica OU-504 Ribadavia-Cea (OU-901), desde o p.q. 0+000 ao p.q. 1+460, en prol do Concello de Ribadavia.
Consellería de Medio Ambiente, Territorio e Infraestruturas — III. Outras disposicións — 07/04/2015

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellaría competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Ribadavia e a Axencia Galega de Infraestruturas asinaron un convenio de colaboración o día 10 de abril de 2014 en que o Concello se comprometía a aceptar a transferencia de titularidade da estrada OU-504 no treito comprendido entre os p.q. 0+000 e 1+460, unha vez feita a obra correspondente, co obxecto de destinar os ditos bens públicos a fins de interese social.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito da estrada autonómica OU-504 Ribadavia-Cea (OU-901), desde o p.q. 0+000 ao p.q. 1+460, en prol do Concello de Ribadavia.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día dezanove de marzo de dous mil quince,
Artigo 1
Apróbase o cambio de titularidade en prol do Concello de Ribadavia do treito da estrada autonómica OU-504 Ribadavia-Cea (OU-901), desde o p.q. 0+000 ao p.q. 1+460.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Ribadavia deberá modificar o seu catálogo de estradas para incluír o cambio de titularidade a que se refire o presente decreto.
Así mesmo, deberá levar a cabo as actuacións necesarias ante os organismos oficias correspondentes para regularizar a titularidade do terreo adxacente obxecto de cesión.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Corresponderán ao Concello de Ribadavia, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que puider corresponderlle como nova Administración titular dos terreos.
Disposición derradeira única
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, dezanove de marzo de dous mil quince
RESOLUCIÓN do 23 de marzo de 2015 pola que se ordena a publicación do Acordo do Consello da Xunta de Galicia, do 19 de marzo de 2015, polo que se aproba a modificación da relación de postos de traballo da Axencia Galega de Infraestruturas.
Consellería de Facenda — III. Outras disposicións — 01/04/2015

A aprobación da modificación da relación de postos de traballo da Axencia Galega de Infraestruturas xustifícase polas necesidades organizativas e funcionais do organismo.
En consecuencia, por proposta da Axencia Galega de Infraestruturas, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 19 de marzo de 2015, adoptou o seguinte
Primeiro. Apróbase a modificación da relación de postos de traballo da Axencia Galega de Infraestruturas nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 19 de marzo de 2015, relativo á aprobación da modificación da relación de postos de traballo da Axencia Galega de Infraestruturas, coa finalidade de cumprir o dito acordo, de conformidade coa Orde da Consellería de Facenda, do 8 de xullo de 2013, sobre delegación de competencias na Dirección Xeral da Función Pública (Diario Oficial de Galicia núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 23 de marzo de 2015
RESOLUCIÓN do 23 de marzo de 2015 pola que se ordena a publicación do acordo do Consello da Xunta de Galicia, do 19 de marzo de 2015, polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 01/04/2015

A aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza xustifícase polas necesidades organizativas e funcionais da Vicepresidencia e da Consellería.
En consecuencia, por proposta da Vicepresidencia e Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 19 de marzo de 2015, adoptou o seguinte
Primeiro. Apróbase a modificación da relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 19 de marzo de 2015, relativo á aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir o dito acordo, de conformidade coa Orde da Consellería de Facenda, do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 23 de marzo de 2015
Relación de equivalencias de códigos dos postos modificados:
ORDE do 16 de marzo de 2015 pola que se autoriza o cambio da denominación da titularidade do centro privado Santa Cristina, de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 09/04/2015

A representante da titularidade do centro privado Santa Cristina, de Vigo, solicita o cambio da súa denominación de Colegio Atalaya Vigo, S.L. pola de Colexio Sta. Cristina Vigo, S.L. efectuada mediante escritura pública outorgada ante o notario Fernando Olmedo Castañeda.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio da denominación da titularidade do centro privado Santa Cristina, de Vigo, código 36010897, que pasa a denominarse Colexio Sta. Cristina Vigo, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de marzo de 2015
DECRETO 43/2015, do 26 de marzo, polo que se aproba o cambio de titularidade do treito da estrada autonómica AC- 415 desde o p.q. 2+420 ao p.q. 7+680, a prol do Concello de Arteixo.
Consellería de Medio Ambiente, Territorio e Infraestruturas — III. Outras disposicións — 09/04/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Arteixo solicitou á Consellería de Medio Ambiente, Territorio e Infraestruturas a cesión do treito da estrada autonómica AC-415 que transcorre polo termo municipal de Arteixo.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito da estrada autonómica AC- 415 compredido entre o p.q. 2+420 ao 7+680, comezando no límite do dito concello e finalizando na intersección coa estrada AC-552, e cunha lonxitude de 5,26 km, a prol do Concello de Arteixo.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia na súa reunión do día vinte e seis de marzo de dous mil quince,
Artigo 1
Apróbase o cambio de titularidade, a prol do Concello de Arteixo, do treito da estrada autonómica AC- 415 desde o p.q. 2+420 ao p.q. 7+680, desde o límite do termo municipal ata a intersección coa estrada autonómica AC- 552, cunha lonxitude de 5,26 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Arteixo deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
A entrega dos bens formalizarase no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderanlle ao Concello de Arteixo, a partir da formalización da entrega, todas as actividades de xestión, mantemento, conservación e explotación do treito sinalado, así como o exercicio das funcións de disciplina viaria e calquera outra que poida corresponderlle como nova Administración titular.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e seis de marzo de dous mil quince
ORDE do 31 de marzo de 2015 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 16/04/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Federación Galega de Confrarías de Pescadores, o nomeamento de María Isabel Maroño Vázquez como vogal no Consello de Administración da Autoridade Portuaria de Ferrol-San Cibrao, en representación do sector pesqueiro.
Santiago de Compostela, 31 de marzo de 2015